एसईसीएल कर्मी हेडफोन लगाकर जा रहा था, ट्रक ने कुचला, मौके पर मौत
कोरबा | रजगामार निवासी गौतम कुमार को अपने एसईसीएल कर्मी पिता की मौत के बाद अनुकंपा नियुक्ति मिली थी। बगदेवा खदान में उसकी ट्रेनिंग के दौरान ड्यूटी लगी थी। मंगलवार की रात वह अपनी बाइक में सवार होकर रजगामार से बगदेवा जा रहा था। इसी दौरान बांकीमोंगरा के सिंघाली मोड़ के पास एक तेजरफ्तार ट्रक ने उसे चपेट में लेते हुए कुचल दिया। गंभीर चोट लगने से मौके पर ही उसकी मौत हो गई। मृतक ने कान में हेडफोन लगा रखा था। वहीं हेलमेट नहीं पहना था। माना जा रहा है कि हेडफोन से गाना सुनते हुए उसे ट्रक की आवाज नहीं सुनाई दी होगी। जिससे वह हादसे का शिकार हो गया। मामले में पुलिस मर्ग कायम कर जांच कर रही है।
hin_Deva hin_Deva